મુંબઇ: એક પછી એક ટેલેન્ટેડ ટીવી કલાકારો બોલિવૂડમાં પ્રવેશી રહ્યા છે. લેટેસ્ટ સમાચાર મુજબ સસુરાલ સિમર કા ફેમ અભિનેત્રી દીપિકા કાકર હવે જે પી દત્તાની પલટન ફિલ્મમાં જોવા મળશે. અગાઉ ટીવી સ્ટાર મૌની રોયે ટોચના ફિલ્મ સર્જક કરણ જોહરની ટોચના અભિનેતા અક્ષય કુમારને ચમકાવતી કેસરી ફિલ્મ સાઇન કરી હોવાના સમાચાર અમે આ સ્થળેથી તમને આપ્યા હતા. એ પહેલાં સાક્ષી તંવરને આમિર ખાને પોતાની દંગલ ફિલ્મમાં ચમકાવી હતી. એ પછી અંકિતા લોખંડેને કંગની રનૌતની મણીકર્ણિકા ફિલ્મમાં એક રોલ માટે સાઇન કરાઇ હોવાના સમાચાર પ્રગટ થયા હતા.